Folketing
2008-10-09

Ja tak. Nu kan jeg knap nok huske, hvor jeg kom til. Det, det drejer sig om med satspuljen, er, at vi ønsker, at de penge, der ligger i satspuljen, naturligvis skal tilbageføres til pensionisterne. Sådan er det, for det er der, man har taget pengene. Der er vi ganske, ganske enige. Men Socialdemokratiet vil jo ikke være med. Der må jeg så kvittere for, at de fra Socialistisk Folkepartis side i hvert fald har accepteret, at det skal være sådan. Men Socialdemokratiet vil ikke til trods for en kongresvedtagelse for ganske nylig, og det synes jeg er dybt ærgerligt, men selvfølgelig skal de grupper, som ellers bliver tilgodeset, da kompenseres. Det er jo ikke sådan, at vi vil grabse pengene til os og alene lægge dem over til folkepensionisterne - naturligvis ikke, for der er jo også mange gode initiativer i forhold til satspuljen.